**Ghanas store popstjerne til Riddu Riđđu**

**Wiyaala, også kjent som “den unge løvinnen av Afrika”, kommer til å sjarmere Riddu-publikummet i senk med sin smeltedigel av afro-pop, heftig dans, og pur glede.**

Ghanesiske Wiyaala sammenlignes med storheter som Grace Jones og Angelique Kidjo.

Musikken hennes er en sammensmeltning av vestafrikanske rytmer og pop som hun bringer til liv med et helt spektakulært og energisk sceneshow. Hun er kjent for å få den mest standhaftige publikummer til å begynne å danse og smile.

“*Jeg tror publikum kommer til å bli forelsket i Wiyaala! Hvis ikke hun får hele Riddu-sletta til å danse, så er det ingen som kan det!” s*ier festivalsjef Sandra Márjá West.

Wiyaala synger på sitt morsmål Sissala, gjerne i kombinasjon med engelsk. Hun fronter saker som handler om utnyttelse av kvinner som kjønnslemlestelse og barneekteskap.

Hun ønsker at hennes egen suksess skal være til inspirasjon for jenter og at de selv skal få gjøre valgene i sine liv.

*“Wiyaala er den fødte artist og et kult forbilde for unge kvinner verden over!”* *s*ier festivalsjef Sandra Márjá West.

Riddu Riđđu Festivála foregår 10-14. juli 2019.

**Fra før er Buffy Sainte-Marie, Tanya Tagaq, Maxida Märak og ISÁK bekreftet til festivalen.**

[BBC NEWS AFRICA - “Wiyaala is winning”](https://www.facebook.com/BBCnewsAfrica/videos/wiyaala-is-winning/697706927265143/)

[SKY NEWS - An Afro Pop super star on a mission to give young women a voice”](https://twitter.com/skynewssarah?lang=en)

<https://www.bbc.com/news/av/world-africa-45760756/ghanaian-afro-pop-star-wiyaala-on-forging-her-own-path>